钦定古今图书集成/明伦汇编/氏族典/第495卷 > 郑仁诲
## 钦定古今图书集成/明伦汇编/氏族典/第495卷 > 郑仁诲

按《五代史郑仁诲传》：“仁诲字日新，太原晋阳人。初事
唐将陈绍光，后还乡里。汉高祖为河东节度使，周太
祖居帐下，时时往过仁诲，与语甚懽。汉兴，周太祖为
枢密使，乃召仁诲用之，累官至内客省使。太祖入立，
以仁诲为大内都点检、恩州团练使，累迁宣徽北院
使。显德元年，拜枢密使。世宗攻河东，仁诲留守东都。”
明年，以疾卒，谥忠正。